#### C Neuadd Bentref

Adroddodd y Cadeirydd ei fod wedi mynychu cyfarfod o bwyllgor yr uchod ar y 14eg o mis diwethaf a bod y Swyddogion wedi newid oherwydd bod y Cadeirydd wedi ymddiswyddo. Hefyd bod y pwyllgor yn y broses o newid banc ag angen Cyfansoddiad ag yn meddwl byddai gan y Cyngor Gyfansoddiad. Datganwyd na ddim ond Rheolau Sefydlog oedd gan y Cyngor ag y byddai yn well i ysgrifennydd y pwyllgor gysylltu hefo Swyddogion Neuadd yr Eglwys, Mantell Gwynedd neu unrhyw ysgrifennydd neuadd arall i ofyn am gopi o'i Cyfansoddiad.

#### D Datblygu Maes Parcio

Adroddodd y Clerc ei bod wedi derbyn e-bost gan Mr. Geraint Lewis yn datgan ei fod wedi mynd ar cais cynllunio ynglyn ar datblygiad uchod i Apel.

#### E Agor Tenderau Torri Gwair

Adroddodd y Clerc ei bod wedi derbyn dwy dender i mewn i wneud y gwaith uchod. Ar ol trafodaeth cytunwyd bod Mr. Gary Coates o gwmni Evergreen yn cael tender 1 (mynwentydd) a Mr. Gary Martayn o gwmni West Coast Properties yn cael tender 2 a 3 (llwybrau cyhoeddus, parciau chwarae ag o amgylch y seddi ger ffordd Ystumgwern, Bro Enddwyn, lawr Ffordd y Llan a Ffordd yr Efail). Hefyd adroddodd y Clerc ei bod wedi derbyn pris gan Mr. Gareth John Williams i dorri a clerio y gwair o amgylch y toiledau yn Talybont ag hefyd i dorri a clerio y gwair yn Parc Morlo ag i dorri a clerio y gwair yn Gardd Penybont a byddai y gwaith o edrych ar ol y pot blodau ger arwydd Talybont yn cael ei gynnwys gyda gwaith y potiau blodau ger y toiledau yn Talybont. Cytunwyd i dderbyn y prisiau hyn gan Mr. Williams. Hefyd adroddodd y Clerc bod cael e-bost gan gontractwyr torri gwair Cyngor Gwynedd yn gofyn a oedd eisiau iddynt barhau i dorri gwair y cae peldroed fel yr oeddynt wedi bod yn gwneud yn y blynyddoedd diwethaf ag os oedd y Cyngor yn derbyn hyn byddai y cae yn cael ei dorri pob pythefnos rhwng Ebrill a Hydref am bris o £76 y torriad + T.A.W. Adroddodd y Clerc ymhellach ei bod wedi cysylltu gyda'r Cadeirydd ynglyn a hyn a bod ef wedi gofyn iddi gael pris arall i gario allan y gwaith hwn ag ei bod wedi gofyn i Mr. Gary Martayn ag ei bod wedi cael pris ganddo o £60 y torriad. Cytunwyd i dderbyn pris Mr. Martayn.

#### F Cyfarfod Bwrdd Hamdden Harlech ac Ardudwy

Adroddwyd bod ddim cyfarfod o'r uchod wedi cael ei gynnal ers cyfarfod diwethaf y Cyngor a bydd y cyfarfod nesa yn cael ei gynnal ar yr 21ain o'r mis hwn.

#### 3.10 GOHEBIAETH A Cyngor Gwynedd - Adran Priffyrdd

Adroddodd y Clerc ei bod wedi derbyn ateb gan yr Adran uchod i'r materion a godwyd yng nghyfarfod diwethaf y Cyngor ag eu bod yn datgan bod yr Arolygwr Priffyrdd wedi bod allan i weld y tyllau yn y ffordd ger groesffordd Ffordd y Capel ag Ffordd Gors y Gedol ag byddant yn cael sylw yn hwyrach yn y flwyddyn. Hefyd yn datgan bod Peiriannydd Goleuo wedi ymweld ar golau flachio ger yr ysgol a wedi gweld bod problem gyda'r arwydd ac felly wedi ei droi i ffwrdd dros dro ag ei fod yn trefnu i'w atgyweirio maes o law.

#### B Mr. Evan Owen

Adroddodd y Clerc ei bod wedi derbyn e-bost gan yr uchod ynghyd a map yn datgan bod ei wraig yn mynd i geisio am ganiatad cynllunio i adeiladu 7 ty a 3 o rhain yn dai fforddiadwy ar dir gyferbyn ag ystad dai Wern Fach, Talybont. Cafwyd trafodaeth ynglyn ar e-bost hwn ag awgrymodd y Cyng. Eryl Jones Williams bod y Cyngor yn ymateb drwy ddatgan eu bod ddim yn barod i roi sylwadau ar hwn nes bydd y cais cynllunio swyddogol wedi cael ei dderbyn a cytunodd pawb yn unfrydol i hyn.

565......................................Cadeirydd